নর্মা (তারামণ্ডল)

নর্মা দক্ষিণ খ-গোলার্ধে আরা ও লুপাস তারামণ্ডল দু’টির মধ্যে অবস্থিত একটি ছোটো তারামণ্ডল। অষ্টাদশ শতাব্দীর ফরাসি জ্যোতির্বিজ্ঞানী নিকোলা-লুই দ্য লাকায়ি যে বারোটি তারামণ্ডল অঙ্কন করেছিলেন, নর্মা তার অন্যতম। এছাড়া বৈজ্ঞানিক যন্ত্রপাতির সাহায্যে বর্ণিত বহুসংখ্যক তারামণ্ডলগুলোরও অন্যতম এটি। এই তারামণ্ডলের নামটি নর্ম্যালের লাতিন প্রতিশব্দ, যা একটি সমকোণ নির্দেশ করে এবং বিভিন্নরূপে রুল, ছুতোরের স্কোয়ার, সেট স্কোয়ার বা লেভেলের প্রতীকরূপে গণ্য হয়। নর্মা তারামণ্ডলটি আধুনিক ৮৮টি তারামণ্ডলের তালিকাভুক্তই থেকে গিয়েছে। নর্মার চারটি উজ্জ্বলতর তারা—গামা, ডেল্টা, ইপসিলন ও ইটা—অস্পষ্ট তারাদের ক্ষেত্রের উপর একটি বর্গাকার ক্ষেত্র গঠন করেছে। গামা২ নর্মি হল এই তারামণ্ডলের উজ্জ্বলতম তারা, যার আপাত মান ৪.০। মিউ নর্মি অদ্যাবধি জ্ঞাত সর্বাপেক্ষা উজ্জ্বল তারাগুলোর অন্যতম, এটির ঔজ্জ্বল্য সূর্য অপেক্ষা দশ লক্ষের এক-চতুর্থাংশ থেকে দশ লক্ষ গুণ বেশি। নর্মার চারটি নক্ষত্র জগতে গ্রহের উপস্থিতির কথা জানা যায়। আকাশগঙ্গা ছায়াপথ নর্মার মধ্য দিয়ে যায়। এই তারামণ্ডলের মধ্যে দূরবীনের সাহায্যে পর্যবেক্ষকদের কাছে দৃশ্যমান আটটি মুক্ত স্তবক অবস্থিত। নর্মা স্তবক নামে পরিচিত আবেল ৩৬২৭ এই তারামণ্ডলেই অবস্থিত। এই নর্মা গুচ্ছ জ্ঞাত সর্বাধিক গুরুভার ছায়াপথ স্তবকগুলোর অন্যতম। ১৭৫১-৫২ সালে নিকোলা-লুই দ্য লাকায়ি ফরাসি আই’ইকুইরে এট লা রিগল (অর্থাৎ ‘স্কোয়ার ও রুল’) নামে নর্মাকে প্রথম পরিচিত করান। এর আগে তিনি উত্তমাশা অন্তরীপে দুই বছর বাস করে দক্ষিণ আকাশের ১০,০০০ তারা পর্যবেক্ষণ করে সেগুলোর সুবিন্যস্ত তালিকা প্রস্তুত করেন। ইউরোপ থেকে অদৃশ্য দক্ষিণ খ-গোলার্ধের অ-মানচিত্রায়িত অঞ্চলে তিনি ১৪টি নতুন তারামণ্ডল পরিকল্পনা করেন। একটি বাদে এগুলোর সব ক’টিই আলোকিত যুগের প্রতীক যে সকল বৈজ্ঞানিক যন্ত্রপাতি সেগুলোর সম্মানে নামাঙ্কিত। ১৭৫৬ সালে লাকায়ি দক্ষিণ আকাশের তারাগুলির মানচিত্রে নর্মা, সার্সিনাস ও ট্রাইঅ্যাঙ্গুলাম অস্ট্রালিকে যথাক্রমে নকশা-অঙ্কনকারীর যন্ত্রপাতির মধ্যে একটি সেট স্কোয়ার ও রুলার, একটি কম্পাস ও একটি সার্ভেয়ার্স লেভেল হিসেবে চিত্রিত করেন। লেভেলটি একটি ত্রিকোণের শীর্ষবিন্দু থেকে দোলানো বলে কোনও কোনও জ্যোতির্বিজ্ঞানী এই সিদ্ধান্তে উপনীত হয়েছেন যে, লাকায়ি আই’ইকুইরে এট লা রিগল নামটি পরিবর্তন করে "লে নিভিউ" (অর্থাৎ ‘লেভেল’) রাখেন। ১৭৬৩ সালে লাকায়ি তারামণ্ডলের নামটি সংক্ষিপ্ত ও লাতিন অনুবাদ করে রাখেন নর্মা। নর্মা তারামণ্ডলের উত্তর দিকে বৃশ্চিক, উত্তর-পশ্চিমে লুপাস, পশ্চিমে সার্সিনাস, দক্ষিণে ট্রাইঅ্যাঙ্গুলাম অস্ট্রালি ও পূর্বে আরা তারামণ্ডলগুলো অবস্থিত। রাতের আকাশের ১৬৫.৩ বর্গ ডিগ্রি ও ০.৪০১ শতাংশ স্থান জুড়ে অবস্থান করা এই তারামণ্ডলটি আয়তনের দিক থেকে ৮৮টি তারামণ্ডলের মধ্যে ৭৪তম স্থানের অধিকারী। ১৯২২ সালে ইন্টারন্যাশনাল অ্যাস্ট্রোনমিক্যাল ইউনিয়ন এই তারামণ্ডলের তিন অক্ষরের নাম-সংক্ষেপ ‘নর’ গ্রহণ করে। ১৯৩০ সালে বেলজিয়ান জ্যোতির্বিজ্ঞানী ইউজিন জোসেফ ডেলপোর্ট এই তারামণ্ডলটির প্রামাণ্য সীমানা নির্ধারণ করে দেন, এই সীমা দশটি কর্তিতাংশের একটি বহুভূজ দ্বারা সংজ্ঞায়িত হয়। বিষুবীয় স্থানাংক ব্যবস্থায় এই সীমানার বিষুবাংশের স্থানাংক  ১৫ঘ ১২মি ১৩.৬১১৯সে ও  ১৬ঘ ৩৬মি ০৮.৩২৩৫সে-এর মধ্যে থাকে এবং বিষুবলম্ব স্থানাংক থেকে −৪২.২৭° ও −৬০.৪৪°-এর মধ্যে। ২৯°উ অক্ষাংশের দক্ষিণ থেকে পর্যবেক্ষকেরা সমগ্র তারামণ্ডলটি দেখতে পান। ১৭৫৬ সালে লাকায়ি বেয়ার সূচকের পদ্ধতি অনুসারে দশটি তারা আলফা থেকে মিউ নামে মানচিত্রায়িত ও নামাঙ্কিত করেন। যদিও লাকায়িকৃত আলফা নর্মি স্থানান্তরিত হয় বৃশ্চিক তারামণ্ডলে এবং ফ্রান্সিস বেইলি কর্তৃক অনামাঙ্কিতই থেকে যায়। পরে বেঞ্জামিন অ্যাপথর্প গোল্ড এটির নামকরণ করেন এন স্করপি। গোল্ডের মনে হয়েছিল, এই তারাটির ঔজ্জ্বল্যের জন্যই এটিকে স্বীকৃতি জানানো ন্যায়সঙ্গত হবে। তারা মানচিত্রে রাখলেও লাকায়ি ১৭৬৩ সালের তালিকা থেকে অসাবধানতাবশত বিটা নর্মির নামটি বাদ দিয়ে দেন। বেইলি কর্তৃক এটি অ-বৃশ্চিক তারামণ্ডলে স্থানান্তরিত হয় এবং পরে গোল্ড এটির নামকরণ করেন এইচ স্করপি। নর্মার উজ্জ্বলতম তারা গামা২ নর্মির আপাত মান শুধুমাত্র ৪.০। সামগ্রিকভাবে এই তারামণ্ডলের সীমানার মধ্যে ৪৪টি তারা রয়েছে যেগুলোর আপাত মান ৬.৫-এর সমান বা তার থেকে বেশি। চারটি প্রধান তারা—গামা, ডেল্টা, ইপসিলন ও ইটা—অস্পষ্ট তারার এই অঞ্চলে একটি বর্গাকার ক্ষেত্র গঠন করেছে। গামা১ ও গামা২ নর্মি হল একটি দৃশ্যগত জোড়, যদিও তা প্রকৃত যুগ্ম তারা জগৎ নয়। পৃথিবী থেকে ১২৯ ± ১ আলোকবর্ষ দূরে অবস্থিত গামা২ নর্মি হল বর্ণালিগত শ্রেণি জি৮তিন-এর একটি হলুদ দানব, যা সূর্য অপেক্ষা ২ থেকে ২.৫ গুণ বেশি ভারী। এটি স্ফীত হয়ে সূর্যের ব্যাস অপেক্ষা দশ গুণ ব্যাসবিশিষ্ট এবং সূর্যের ঔজ্জ্বল্য অপেক্ষা ৪৫ গুণ বেশি উজ্জ্বল হয়ে ওঠে। এছাড়াও এটি একটি বদ্ধ দৃশ্যগত জোড়ার অর্ধেক, যা ১০ আপাত মানবিশিষ্ট সঙ্গী তারাটির সঙ্গে শুধুমাত্র দৃশ্যরেখার দ্বারাই সম্পর্কিত। গামা১ নর্মি হল একটি হলুদ-সাদা অতিদানব। এটি পৃথিবী থেকে ১৫০০ আলোকবর্ষ, অর্থাৎ আরও দূরে অবস্থিত। এপসাইলন নর্মি হল একটি বর্ণালিগত যুগ্ম। এটি দু’টি নীল-সাদা প্রধান পর্যায়ভুক্ত তারা নিয়ে গঠিত। এই দুই তারার ভর ও বর্ণালিগত শ্রেণি (বি৩ভি) প্রায় সমরূপ এবং এগুলো একে-অপরকে প্রতি ৩.২৬ দিনে প্রদক্ষিণ করে চলেছে। একটি তৃতীয় তারা ২২ আর্কসেকেন্ড দ্বারা বিচ্ছিন্ন। এই তারাটির আপাত মান ৭.৫ এবং এটি সম্ভবত বি৯ভি বর্ণালিগত শ্রেণির একটি ক্ষুদ্রতর বি-শ্রেণির প্রধান পর্যায়ভুক্ত তারা। পৃথিবী থেকে ৫৩০ ± ২০ আলোকবর্ষ দূরে অবস্থিত ইটা নর্মি হল জি৮তিন বর্ণালিগত শ্রেণির একটি হলুদ দানব, যার আপাত মান ৪.৬৫। এটির ঔজ্জ্বল্য সূর্য অপেক্ষা ৬৬ গুণ বেশি। আইয়োটা১ নর্মি হল একটি বহু-নক্ষত্র জগৎ। এবি জোড়াটি (আপাত মান ৫.২ ও ৫.৭৬) ২৬.৯ বছরের পর্যায়ে পরস্পরকে প্রদক্ষিণ করে চলেছে; এগুলো সূর্য অপেক্ষা যথাক্রমে ২.৭৭ ও ২.৭১ গুণ ভারী। এই জোড়টি পৃথিবী থেকে ১২৮ ± ৬ আলোকবর্ষ দূরে অবস্থিত। একটি তৃতীয় তারাও রয়েছে। এটি জি৮ভি বর্ণালিগত শ্রেণির একটি হলুদ প্রধান পর্যায়ভুক্ত তারা, যার আপাত মান ৮.০২। মিউ নর্মি হল ও৯.৭আইএবি বর্ণালিগত শ্রেণির একটি প্রত্যন্ত নীল অতিদানব। জ্ঞাত উজ্জ্বলতম তারাগুলোর মধ্যে এটি অন্যতম হলেও দূরত্ব ও মহাজাগতিক ধূলিকণার জন্য এটিকে অংশত অস্পষ্ট দেখায়। এটির দূরত্বসংক্রান্ত অনিশ্চয়তার নিরিখে বিজ্ঞানীরা মনে করেন মিউ নর্মি তারাটি সূর্যের তুলনায় ২৫০,০০০ থেকে দশ লক্ষ গুণ বেশি উজ্জ্বল ও ৬০ গুণ ভারী হওয়ার সম্ভাবনা আছে, যদিও খুব সম্ভবত এটি সূর্য অপেক্ষা ৫০০,০০০ গুণ বেশি উজ্জ্বল ও ৪০ গুণ বেশি ভারী। এটিকে একটি আলফা সিগনি বিষম সন্দেহ করা হয়, যার আপাত মানের সীমা ৪.৮৭-৪.৯৮। কিউইউ নর্মি হল আরেকটি উত্তপ্ত নীল-সাদা তারা, যা একটি বিষম তারা এবং যার আপাত মান ৮ দিনের মধ্যে পরিবর্তিত হয় ৫.২৭ থেকে ৫.৪১-এর মধ্যে। ইটা নর্মির কাছে রয়েছে আর নর্মি নামে একটি মাইরা বিষম। এটির দৃশ্যগত আপাত মানের সীমা ৬.৫ থেকে ১৩.৯-এর মধ্যে এবং গড় পর্যায়কাল ৫০৭.৫ দিন। ইটা নর্মি ও গামা সার্সিনির ঠিক মাঝামাঝি স্থানে রয়েছে টি নর্মি নামে আরেকটি মাইরা বিষম। এটির আপাত মানের সীমা ৬.২ থেকে ১৩.৬-এর মধ্যে এবং পর্যায়কাল ২৪৪ দিন। এস নর্মি হল একটি সুপরিচিত সেফেইড বিষম, যার আপাত মানের সীমা ৬.১২ থেকে ৬.৭৭-এর মধ্যে থাকে এবং এটির পর্যায়কাল ৯.৭৫৪১১ দিন। এটি মুক্ত স্তবক এনজিসি ৬০৮৭-এর কেন্দ্রস্থলে অবস্থিত। এটি এফ৮-জি০য়াইবি বর্ণালিগত শ্রেণির একটি হলুদ-সাদা অতিদানব, যা সূর্য অপেক্ষা ৬.৩ গুণ বেশি ভারী। এটি একটি যুগ্ম; এর সঙ্গী তারাটি ২.৪ সৌর ভরবিশিষ্ট (M☉) ও বি৯.৫ভি বর্ণালিগত শ্রেণির একটি নীল-সাদা প্রধান পর্যায়ভুক্ত তারা। কথ্যভাবে আপেপ নামে পরিচিত দু’টি উলফ-র‍্যায়েট তারা নিয়ে গঠিত একটি যুগ্ম নক্ষত্র জগৎকে এক দীর্ঘ গামা-রশ্মি বিস্ফোরণের সম্ভাব্য প্রজনয়িতারূপে চিহ্নিত করা হয়েছে। পৃথিবী থেকে প্রায় ৮,০০০ আলোকবর্ষ দূরে অবস্থিত এই নক্ষত্র জগৎটিই আকাশগঙ্গা ছায়াপথের প্রথম আবিষ্কৃত এই জাতীয় নক্ষত্র জগৎ। আইএম নর্মি হল আকাশগঙ্গা ছায়াপথের দশটি মাত্র জ্ঞাত পৌনঃপুনিক নবতারার অন্যতম। ১৯২০ ও ২০০২ সালে এটির উদ্গীরণ ঘটেছিল। উদ্গীরণের সময় এটির আপাত মান সর্বনিম্ন ১৮.৩ থেকে ৮.৫ পর্যন্ত হয়েছিল। প্রথম উদ্গীরণের পর এটিকে পর্যবেক্ষণ ভালোভাবে চালানো হয়নি, তাই সম্ভবত এর মধ্যেই এটির উদ্গীরণ ঘটেছিল। নর্মা তারামণ্ডলে আপাত মান ১০-এর দু’টি অস্পষ্ট আর করোনি বোরিয়ালিস বিষম তারা রয়েছে—আরটি নর্মি ও আরজেড নর্মি—এগুলো দুর্লভ অপজাত তারা। মনে করা হয় যে, দু’টি শ্বেত বামনের একীভবনের ফলে এটি গঠিত হয়েছিল। উক্ত শ্বেত বামন দু’টি থেকে প্রচুর পরিমাণে কার্বণ ধূলিকণা সবেগে নিঃসৃত হওয়ার সময় পর্যায়ক্রমে বিভিন্ন আপাত মানে ধীরে ধীরে বিবর্ণ হয়ে বিলীন হয়ে গিয়েছিল। আপাত মান ১৬-এর একটি অস্পষ্ট বস্তু কিউভি নর্মি হল পৃথিবী থেকে ১৫,০০০-২০,০০০ আলোকবর্ষ দূরে অবস্থিত উচ্চ ভরবিশিষ্ট একটি এক্স-রশ্মি যুগ্ম নক্ষত্র জগৎ। এই নক্ষত্র জগৎটি গঠিত হয়েছে সূর্য অপেক্ষা প্রায় ২০ গুণ অধিক ভরবিশিষ্ট একটি নীল-সাদা অতিদানব এবং সেটিকে প্রদক্ষিণকারী একটি নিউট্রন তারা নিয়ে। অধিকতর ভরযুক্ত তারা থেকে নাক্ষত্রিক বায়ু আকর্ষিত হয় নিউট্রন তারার চৌম্বক মেরুর দিকে, যার ফলে একটি উপচয় স্তম্ভ সৃষ্টি হয় এবং এক্স-রশ্মি উৎপাদিত হয়। ১৯,০০০ আলোকবর্ষ দূরে অবস্থিত কিউএক্স নর্মি হল একটি সক্রিয় নিম্ন ভরবিশিষ্ট এক্স-রশ্মি যুগ্ম। এটি গঠিত হয়েছে একটি নিউট্রন তারা এবং একটি সঙ্গী তারা নিয়ে। এই সঙ্গী তারাটি সূর্য অপেক্ষা ক্ষুদ্রতর ও শীতলতর। নিউট্রন তারাটি সূর্য অপেক্ষা ১.৭৪ ± ০.১৪ গুণ অধিক ভরযুক্ত, কিন্তু এটির ব্যাসার্ধ মাত্র ৯.৩ ± ১.০ কিলোমিটার। ১ই১৬১৩৪৮-৫০৫৫ হল আরসিডব্লিউ১০৩ অতিনবতারা অবশেষের কেন্দ্রস্থলে প্রাপ্ত একটি নিউট্রন তারা। এটি ৬.৬৭ ঘণ্টার পর্যায়ে একটি পর্যায়ক্রমিক এক্স-রশ্মি উৎসসূত্র, যা প্রায় ২০০০ বছরের পুরনো এবং পৃথিবী থেকে ১০,০০০ আলোকবর্ষ দূরে অবস্থিত। বয়সে নবীন হওয়া সত্ত্বেও একটি বহু-মিলিয়ন বছর প্রাচীন তারার মতো নিজের অক্ষের চারিদিকে অতি ধীরে ঘূর্ণায়মান হওয়ায় এই তারাটি বেশ বেদস্তুর। এসজিআর জে১৫৫০-৫৪১৮ হল একটি সফট গামা রিপিটার (এসজিআর)—এমন এক ম্যাগনেটার যা গামা রশ্মি শিখা নিঃসরণ করতে পারে। এটি পৃথিবী থেকে ৩০,০০০ আলোকবর্ষ দূরে অবস্থিত। এটির নিজের অক্ষের চারিদিকে ঘূর্ণনের কাল প্রায় ২.০৭ সেকেন্ড। এই হিসেবে এটি অদ্যাবধি পর্যবেক্ষিত দ্রুততম ম্যাগনেটার। এক্সটিই জে১৫৫০-৫৬৪ হল আরেকটি এক্স-রশ্মি যুগ্ম। এটি সূর্য অপেক্ষা প্রায় দশ গুণ বড়ো একটি কৃষ্ণগহ্বর ও একটি শীতল কমলা দাতা তারা নিয়ে গঠিত। কৃষ্ণগহ্বরটি হল একটি মাইক্রোকোয়াসার, যা খুব সম্ভবত এর উপচয় চাকতি থেকে বস্তুর জেট বর্ষণ করে। চারটি নক্ষত্র জগতে গ্রহের উপস্থিতির কথা জানা গিয়েছে। প্রায় ১৬৪ আলোকবর্ষ দূরে অবস্থিত সূর্যসদৃশ তারা এইচডি ৩৩০০৭৫-কে প্রতি ৩.৪ দিনে একটি উত্তপ্ত বৃহস্পতি প্রদক্ষিণ করে চলেছে। ২০০৪ সালে ঘোষিত হয় যে, এটিই ছিল হার্পস স্পেকট্রোগ্রাফ কর্তৃক আবিষ্কৃত প্রথম গ্রহ। এইচডি ১৪৮১৫৬ হল ১৬৮ ± ৭ আলোকবর্ষ দূরে অবস্থিত একটি তারা। এই তারাটি সূর্য অপেক্ষা সামান্য বৃহত্তর ও উত্তপ্ততর। জানা গিয়েছে যে, মোটামুটি বৃহস্পতির আকারবিশিষ্ট একটি গ্রহ ২.৮ বছরে এটিকে প্রদক্ষিণ করে চলেছে। এইচডি ১৪৩৩৬১ হল একটি যুগ্ম নক্ষত্র জগৎ, যা গড়ে উঠেছে একটি সূর্যসদৃশ তারা ও একটি অস্পষ্ট লাল বামন তারা নিয়ে। দু’টি তারার মধ্যবর্তী দূরত্ব ৩০.৯ জ্যোতির্বৈজ্ঞানিক একক। বৃহস্পতির ভরের মোটামুটি তিন গুণ ভরযুক্ত একটি গ্রহ প্রতি ১০৫৭ ± ২০ দিনে উজ্জ্বলতর তারাটিকে প্রদক্ষিণ করে চলেছে। এইচডি ১৪২৪১৫ প্রায় ১১৩ আলোকবর্ষ দূরে অবস্থিত। এই নক্ষত্র জগতে বৃহস্পতির আকারবিশিষ্ট একটি গ্রহ ৩৮৬ দিনে তারাটিকে প্রদক্ষিণ করছে। আকাশগঙ্গা ছায়াপথে এটির অবস্থানের জন্য নর্মা তারামণ্ডলের মধ্যে নক্ষত্র স্তবকসহ অনেকগুলো গভীর আকাশের বস্তু দেখা যায়। এর মধ্যে আটটি মুক্ত স্তবক দূরবীন যন্ত্রের মাধ্যমে দেখা যায়। নর্মার অন্তর্গত মুক্ত স্তবকগুলোর মধ্যে উজ্জ্বলতমটি হল এনজিসি ৬০৮৭। এটির আপাত মান ৫.৪। আলফা সেন্টাউরি ও জেটা এরির মধ্যবর্তী স্থানে তারামণ্ডলের দক্ষিণ-পূর্ব কোণে এটি অবস্থিত। মনে করা হয় যে এটি ১০০ মিলিয়ন বছর পুরনো, প্রায় ৩,৩০০ আলোকবর্ষ দূরে অবস্থিত এবং এটির ব্যাস প্রায় ১৪ আলোকবর্ষ। এটির উজ্জ্বলতম সদস্যটি হল সেফেইড বিষম এস নর্মি। পিছনের একটি সমৃদ্ধ নক্ষত্র ক্ষেত্র এটির স্পষ্টতা হ্রাস করেছে, যদিও ১৫০x বিবর্ধনে ১০ সেন্টিমিটার দূরবীন যন্ত্রে প্রায় ৩৬টি সদস্য তারা দৃশ্যমান হয়। কাপা নর্মির ০.৪° উত্তরে অবস্থিত এনজিসি ৬০৬৭। এটির আপাত মান ৫.৬। যদিও একটি সমৃদ্ধ নক্ষত্র ক্ষেত্রের মধ্যে পড়ায় এটিও অস্পষ্ট দেখায়। মনে করা হয় যে এটি প্রায় ১০২ মিলিয়ন বছর পুরনো এবং ৮৯১ সৌর ভরযুক্ত। দুই সেফেইড বিষম—কিউজেড নর্মি ও ভি৩৪০ নর্মি—স্তবকের সদস্য হিসেবে চিহ্নিত হয়েছে। অস্পষ্টতর মুক্ত স্তবকগুলোর মধ্যে অন্যতম এনজিসি ৬১৩৪, এনজিসি ৬১৬৭, এনজিসি ৬১১৫, এনজিসি ৬০৩১ ও এনজিসি ৫৯৯৯। এনজিসি ৬১৩৪ পৃথিবী থেকে ৪,০০০ আলোকবর্ষ দূরে অবস্থিত এবং এটির একাঙ্গীভূত আমাত মান ৭.২। এনজিসি ৬১৬৭-র আপাত মান ৬.৭। এনজিসি ৬১১৫ গামা নর্মির কাছে অবস্থিত। প্রায় ৪,৯০০ আলোকবর্ষ দূরে শেপলি ১ (বা পিকে ৩২৯+০২.১) নামে একটি গ্রহীয় নীহারিকা অবস্থিত। এটি সু-বলয় নীহারিকা নামে সমধিক পরিচিত। এই নীহারিকাটি আপাত দৃষ্টিতে বলয়াকৃতি হলেও মনে করা হয় যে প্রকৃতপক্ষে এটি সিলিন্ডারের আকৃতিবিশিষ্ট এবং সরাসরি পৃথিবীর অভিমুখী। প্রায় ৮,৭০০ বছর পুরনো এই নীহারিকাটি গামা১ নর্মির প্রায় পাঁচ ডিগ্রি পশ্চিম-উত্তরপশ্চিমে অবস্থিত। এটির একাঙ্গীভূত আপাত মান ১৩.৬ এবং গড় পৃষ্ঠতল উজ্জ্বলতা ১৩.৯। এই নীহারিকার কেন্দ্রীয় তারাটি হল একটি শ্বেত বামন, যার আপাত মান ১৪.০৩। এমজেড ১ হল একটি দ্বিমেরুবিশিষ্ট গ্রহীয় নীহারিকা। মনে করা হয় এটির আকৃতি পৃথিবীর পর্যবেক্ষকদের সম্মুখে একটি কোণে কাত হয়ে থাকা বালিঘড়ির ন্যায় এবং এটির দূরত্ব প্রায় ৩,৫০০ আলোকবর্ষ। পিঁপড়ের সঙ্গে আকারগত সাদৃশ্যের কারণে এমজেড ৩-কে বলা হয় পিপীলিকা নীহারিকা। এটির আকার জটিল। এটিতে অন্তত চারটি বহির্মুখী জেট ও দু’টি বৃহৎ লতি দেখা যায়। পৃথিবী থেকে প্রায় ২০০ মিলিয়ন আলোকবর্ষ দূরে ০.০১৬ লাল সরণে অবস্থান করছে আবেল ৩৬২৭; যেটি নর্মা স্তবক নামেও পরিচিত। এটি সর্বাধিক ভরযুক্ত জ্ঞাত ছায়াপথ স্তবকগুলোর অন্যতম, যার ভর স্তবকের গড় ভরের তুলনায় দশ গুণ বেশি। এই কারণে তাত্ত্বিকভাবে আবেল ৩৬২৭-কে মহা-আকর্ষক অর্থাৎ স্থানীয় গোষ্ঠী, কন্যা মহাস্তবক ও হাইড্রা-সেন্টাউরাস মহাস্তবককে এটির অবস্থানে ৬০০-১০০০ কিলোমিটার/সেকেন্ড বেগে আকর্ষণকারী একটি ভারী বস্তু মনে করা হয়। অপেক্ষাকৃতভাবে দুর্বল উল্কাবৃষ্টি গামা নর্মিডসের (জিএনও) রশ্মিবিকিরণ কেন্দ্র গামা২ নর্মি তারাটির কাছে। এটি সাধারণত সক্রিয় থাকে মার্চ মাসের ৭ থেকে ২৩ তারিখ পর্যন্ত এবং সর্বোচ্চ বিন্দুতে পৌঁছায় ১৫ মার্চ তারিখে। ব্যতিক্রমটি হল মেনসা তারামণ্ডল, যা টেবিল মাউন্টেনের নামাঙ্কিত। ২৯°উ ও ৪৮°উ-এর মধ্যবর্তী অঞ্চলের পর্যবেক্ষকেরা এই তারামণ্ডলের অংশবিশেষ প্রায়োগিক দিক থেকে দিগন্তরেখার উপরেই দেখতে পান, অন্যদিকে দিগন্তরেখার কয়েক ডিগ্রির মধ্যে অবস্থিত তারাগুলো কার্যত অদৃশ্যই থাকে। যে সকল বস্তুর আপাত মান ৬.৫ সেগুলো শহরতলি-গ্রামীণ মধ্যবর্তী রাত্রির আকাশে খালি চোখে দেখতে পাওয়া অস্পষ্টতম বস্তুর অন্যতম। "নর্মা, কনস্টেলেশন বাউন্ডারি"। দ্য কনস্টেলেশনস। ইন্টারন্যাশনাল অ্যাস্ট্রোনিমক্যাল ইউনিয়ন। সংগ্রহের তারিখ ২১ মার্চ ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) রিডপাথ, ইয়ান। "লাকায়ি'জ সাউদার্ন প্লেনিস্ফেয়ার অফ ১৭৫৬"। স্টার টেলস। স্ব-প্রকাশিত। সংগ্রহের তারিখ ১৯ মার্চ ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) লাকায়ি, নিকোলা-লুই (১৭৫৬)। "Relation abrégée du Voyage fait par ordre du Roi au cap de Bonne-espérance"। Mémoires de l'Académie Royale des Sciences (ফরাসি ভাষায়): ৫১৯– [৫৮৯]। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ওয়াগম্যান ২০০৩, পৃ. ৬–৭। রিডপাথ, ইয়ান। "লাকায়ি'জ গ্রুপিং অফ নর্মা, সার্সিনাস, অ্যান্ড ট্রাইঅ্যাঙ্গুলাম অস্ট্রালি"। স্টার টেলস। স্ব-প্রকাশিত। সংগ্রহের তারিখ ২৭ জুন ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ওয়াগম্যান ২০০৩, পৃ. ২১৫। রিডপাথ, ইয়ান। "কনস্টেলেশনস: লাকার্টা–ভালপেক্যুলা"। স্টার টেলস। স্ব-প্রকাশিত। সংগ্রহের তারিখ ২১ মার্চ ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) রাসেল, হেনরি নরিস (১৯২২)। "দ্য নিউ ইন্টারন্যাশনাল সিম্বলস ফর দ্য কনস্টেলেশনস"। পপুলার অ্যাস্ট্রোনমি। ৩০: ৪৬৯। বিবকোড:1922PA.....30..469R। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ওয়াগম্যান ২০০৩, পৃ. ২১৫–১৬। বর্টেল, জন ই. (ফেব্রুয়ারি ২০০১)। "দ্য বর্টেল ডার্ক-স্কাই স্কেল"। স্কাই অ্যান্ড টেলিস্কোপ। স্কাই পাবলিশিং কর্পোরেশন। ৩১ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) স্ট্রেইচার, ম্যাগডা (২০০৫)। "ডিপস্কাই ডেলাইটস: স্পার্কিং ক্লাস্টারস ইন নর্মা"। মান্থলি নোটস অফ দি অ্যাস্ট্রোনমিক্যাল সোসাইটি অফ সাউদার্ন আফ্রিকা। ৬৪ (৫–৬): ১০৭–০৯। বিবকোড:2005MNSSA..64..107S। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ফন লিউওয়েন, এফ. (২০০৭)। "ভ্যালিডেশন অফ দ্য নিউ হিপারকোস রিডাকশন"। অ্যাস্ট্রোনমি অ্যান্ড অ্যাস্ট্রোফিজিক্স। ৪৭৪ (২): ৬৫৩–৬৪। arXiv:0708.1752 । এসটুসিআইডি 18759600। ডিওআই:10.1051/0004-6361:20078357। বিবকোড:2007A&A...474..653V। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কালের, জেমস বি.। "গামা-২ নর্মি"। স্টারস। ইলিনইস বিশ্ববিদ্যালয়। সংগ্রহের তারিখ ২৩ মার্চ ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পোরবেইক্স, ডি.; টোকোভিনিন, এ. এ.; ব্যাটেন, এ. এইচ.; ফেকেল, এফ. সি.; হার্টকফ, ডব্লিউ. আই.; লেভাটো, এইচ.; মোরেল, এন. আই.; টরেস, জি.; উড্রি, এস. (২০০৪)। "এসবি৯: দ্য নাইনথ ক্যাটালগ অফ স্পেক্ট্রোস্কোপিক বায়োনারি অরবিটস"। অ্যাস্ট্রোনমি অ্যান্ড অ্যাস্ট্রোফিজিক্স। ৪২৪ (২): ৭২৭–৩২। arXiv:astro-ph/0406573 । এসটুসিআইডি 119387088। ডিওআই:10.1051/0004-6361:20041213। বিবকোড:2004A&A...424..727P। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "এটা নর্মি"। সিমবাড অ্যাস্ট্রোনমিক্যাল ডেটাবেস। Centre de Données astronomiques de Strasbourg। সংগ্রহের তারিখ ২৪ মার্চ ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ম্যাকডোনাল্ড, আই.; জিজল্স্ট্রা, এ. এ.; বোয়ার, এম. এল. (২০১২)। "ফান্ডামেন্টাল প্যারামিটারস অ্যান্ড ইনফ্রারেড এক্সেসেহ অফ হিপারকোস স্টারস"। মান্থলি নোটিসেস অফ দ্য রয়্যাল অ্যাস্ট্রোনমিক্যাল সোসাইটি। ৪২৭ (১): ৩৪৩–৫৭। arXiv:1208.2037 । এসটুসিআইডি 118665352। ডিওআই:10.1111/j.1365-2966.2012.21873.x। বিবকোড:2012MNRAS.427..343M। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মালকোভ, ও. ওয়াইইউ.; ট্যামাজিয়ান, ভি. এস.; ডোকোবো, জে. এ.; চুলকোভ, ডি. এ. (২০১২)। "ডায়নামিক্যাল মাসেস অফ আ সিলেক্টেড স্যাম্পেল অফ অরবিটাল বায়োনারিজ"। অ্যাস্ট্রোনমি অ্যান্ড অ্যাস্ট্রোফিজিক্স। ৫৪৬: 5। ডিওআই:10.1051/0004-6361/201219774 । বিবকোড:2012A&A...546A..69M। A69। উদ্ধৃতি টেমপ্লেট ইংরেজি প্যারামিটার ব্যবহার করেছে (link) সোতা, এ.; মেইজ অ্যাপেলানিজ, জে.; মোরেল, এন.আই.; বার্বা, আর.এইচ.; ওয়ালবর্ন, এন.আর.; গামেন, আর.সি.; আরিয়াস, জে.আই.; আলফারো, ই.জে. (২০১৪)। "দ্য গালাকটিক ও-স্টার স্পেক্ট্রোস্কোপিক সার্ভে (জিওএসএসএস). দ্বিতীয়. ব্রাইট সাউদার্ন স্টার্স"। দি অ্যাস্ট্রোফিজিক্যাল জার্নাল সাপলমেন্ট। ২১১ (১): ৮৪। arXiv:1312.6222 । এসটুসিআইডি 118847528। ডিওআই:10.1088/0067-0049/211/1/10। বিবকোড:2014ApJS..211...10S। ১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কালের, জেমস বি. (৩০ জুলাই ২০১০)। "মিউ নর্মি"। স্টার্স। ইলিনয়িস বিশ্ববিদ্যালয়। সংগ্রহের তারিখ ১৯ মে ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ওটেরো, সেবাস্টিয়ান আলবার্টো (২৪ মে ২০১২)। "কিউইউ নর্মি"। দি ইন্টারন্যাশনাল ভ্যারিয়েবল স্টার ইনডেক্স। আমেরিকান অ্যাসোশিয়েশন অফ ভ্যারিয়েবল স্টার অবজারভার্স। সংগ্রহের তারিখ ১২ এপ্রিল ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আর্নল্ড, এইচ. জে. পি.; ডোহার্টি, পল; মুর, প্যাট্রিক (১৯৯৯)। দ্য ফোটোগ্রাফিক অ্যাটলাস অফ দ্য স্টারস। বোকা রাটোন, ফ্লোরিডা: সিআরসি প্রেস। পৃষ্ঠা ১৭৬। আইএসবিএন 978-0-750-30654-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ওটেরো, সেবাস্টিয়ান আলবার্টো (১৯ মার্চ ২০১১)। "টি নর্মি"। দি ইন্টারন্যাশনাল ভ্যারিয়েবল স্টার ইনডেক্স। আমেরিকান অ্যাসোশিয়েশন অফ ভ্যারিয়েবল স্টার অবজার্ভারস। সংগ্রহের তারিখ ২১ মার্চ ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ওয়াটসন, ক্রিস্টোফার (৪ জানুয়ারি ২০১০)। "এস নর্মি"। দি ইন্টারন্যাশনাল ভ্যারিয়েবল স্টার ইনডেক্স। আমেরিকান অ্যাসোশিয়েশন অফ ভ্যারিয়েবল স্টার অবজার্ভারস। সংগ্রহের তারিখ ১২ মার্চ ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইভানস, ন্যান্সি রেমেজ; বন্ড, হাওয়ার্ড ই.; শেফার, গেইল এইচ.; ম্যাসন, ব্রায়ান ডি.; কারোভস্কা, মার্গারিটা; টিংগল, ইভান (২০১৩)। "বায়োনারি সেফেইডস: সেপারেশনস অ্যান্ড মাস রেশিওজ ইন ৫এম ⊙ বায়োনারিজ"। অ্যাস্ট্রোনমিক্যাল জার্নাল। ১৪৬ (৪): ৯৩, ১০ পিপি। arXiv:1307.7123 । এসটুসিআইডি 34133110। ডিওআই:10.1088/0004-6256/146/4/93। বিবকোড:2013AJ....146...93E। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইউলে, জেনেলি (২০ নভেম্বর ২০১৮)। "স্পেকট্র্যাক্যুলার কসমিক পিনহুইল ইজ আ 'টিকিং বম্ব' সেট টু ব্লাস্ট গামা রেজ অ্যাক্রস দ্য মিল্কি ওয়ে"। এবিসি নিউজ। সংগ্রহের তারিখ ২০ নভেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) শেফার, ব্র্যাডলি ই. (২০১০)। "কমপ্রিহেনসিভ ফোটোমেট্রিক হিস্ট্রিজ অফ অল কোন গ্যালাকটিক রেকারেন্ট নোভা"। দি অ্যাস্ট্রোফিজিল্যাল জার্নাল সাপ্লিমেন্ট। ১৮৭ (২): ২৭৫–৩৭৩। arXiv:0912.4426 । এসটুসিআইডি 119294221। ডিওআই:10.1088/0067-0049/187/2/275। বিবকোড:2010ApJS..187..275S। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টিসার‍্যান্ড; ক্লেটন; ওয়েলচ; পিলেকি; উইরজিকোস্কি; কিলকেনি (২০১২)। "দি অনগোইং পারস্যুইট অফ আর করোনি বোরিয়ালিস স্টারস: এএসএএস-৩ সার্ভে স্ট্রাইকস এগেইন"। arXiv:1211.2475v2  [astro-ph.SR]। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হেমফিল, পল বি.; রথসচাইল্ড, রিচার্ড ই.; মার্কোউইটজ, অ্যালেক্স; ফার্স্ট, ফেলিক্স; পটশমিট, কাটজা; উইমস, জর্ন (২০১৪)। "আ ক্লাম্পি স্টেলার উইন্ড অ্যান্ড লুমিনোসিটি-ডিপেনডেন্ট সাইক্লোট্রন লাইন রিভিলড বাই দ্য ফার্স্ট সুজাকু অবজার্ভেশন অফ দ্য হাই-মাস এক্স-রে বায়োনারি ৪ইউ ১৫৩৮-৫২২"। দি অ্যাস্ট্রোফিজিক্যাল জার্নাল। ৭৯২ (১): ১৫। arXiv:1407.1028 । এসটুসিআইডি 28693293। ডিওআই:10.1088/0004-637X/792/1/14। বিবকোড:2014ApJ...792...14H। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গুভার, টোলগা; ওজেল, ফারিয়াল; ক্যাবরেরা-ল্যাভারস, অ্যান্টোনিও; রোবলেউস্কি, প্যাট্রিশিয়া (২০১০)। "দ্য ডিসটেন্স, মাস, অ্যান্ড রেডিয়াস অফ দ্য নিউট্রন স্টার ইন ৪ইউ ১৬০৮-৫২"। দি অ্যাস্ট্রোফিজিক্যাল জার্নাল। ৭১২ (২): ৯৬৪–৭৩। arXiv:0811.3979 । এসটুসিআইডি 15659561। ডিওআই:10.1088/0004-637X/712/2/964। বিবকোড:2010ApJ...712..964G। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ওয়াচার, স্টিফেনি; হোর্ড, ডি. ডব্লিউ.; বেইলিন, চার্লস ডি.; করবেল, স্টিফেনি; কারেট, ফিলিপ ই. (২০০২)। "আ ক্লোসার লুক অ্যাট দ্য সফট এক্স-রে ট্রানজিয়েন্ট এক্স১৬০৮-৫২ : লং-টার্ম অপটিক্যাল\এক্স-রে অবজার্ভেশনস"। দি অ্যাস্ট্রোফিজিক্যাল জার্নাল। ৫৬৮ (২): ৯০১–১১। arXiv:astro-ph/0112465 । এসটুসিআইডি 13345357। ডিওআই:10.1086/339034। বিবকোড:2002ApJ...568..901W। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ডে লুকা, এ.; কারাভিও, পি. এ.; মেরেঘেট্টি, এস.; টিয়েংগো, এ.; বিগনামি, জি. এফ. (১১ আগস্ট ২০০৬)। "আ লং-পিরিয়ড, ভায়োলেন্টলি ভ্যারিয়েবল এক্স-রে সোর্স ইন আ ইয়াং সুপারনোভা রেমন্যান্ট"। সায়েন্স। ৩১৩ (৫৭৮৮): ৮১৪–১৭। arXiv:astro-ph/0607173 । এসটুসিআইডি 27097399। ডিওআই:10.1126/science.1129185। পিএমআইডি 16825535। বিবকোড:2006Sci...313..814D। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইউনেস, জি.; কোউভেলিওটোউ, সি.; ফন ডার হোর্স্ট, এ. জে.; বারিং, এম. জি.; গ্র্যানোট, জে.; ওয়াটস, এ. এল.; ভাট, পি. এন.; কোলাজি, এ.; গেহ্রেলস, এন.; গর্গন, এন.; গোগাস, ই.; গ্রুবার, ডি.; গ্রানব্লট, এস.; হুপেনকোথেন, ডি.; কানেকো, ওয়াই.; ফন কিয়েনলিন, এ.; ফন ডার ক্লিস, এম.; লিন, এল.; ম্যাকেনেরি, জে.; ফন পুটেন, টি.; উইজারস, আর. এ. এম. জে. (১৯১৪)। "টাইম রিজলভড স্পেকট্রোস্কোপি অফ এসজিআর জে১৫৫০-৫৪১৮ বার্স্টস ডিটেক্টেড উইথ ফার্মি/গামা-রে বার্স্ট মনিটর" (পিডিএফ)। দি অ্যাস্ট্রোফিজিক্যাল জার্নাল। ৭৮৫ (১): ১১। arXiv:1402.6015 । hdl:1911/75890। এসটুসিআইডি 53486907। ডিওআই:10.1088/0004-637X/785/1/52। বিবকোড:2014ApJ...785...52Y। ৫২।  অজানা প্যারামিটার |name-list-style= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ইএসএ নিউজ রিলিজ: সুইফট, ফার্মি প্রোব ফায়ারওয়ার্কস ফ্রম ফ্লেয়ারিং গামা-রে স্টার"। স্পেসফ্লাইট নাও। ১০ ফেব্রুয়ারি ২০০৯। সংগ্রহের তারিখ ২০ মে ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) স্টেইনার, জেমস এফ.; রেইস, রুবেনস সি.; ম্যাকক্লিন্টক, জেফ্রি ই.; নারায়ণ, রমেশ; রেমিলার্ড, রোনাল্ড এ.; ওরোসজ, জেরোম এ.; গোউ, লিজুন; ফেবিয়ান, অ্যান্ড্রিউ ই.; টরেস, ম্যানুয়েল এ. পি. (২০১১)। "দ্য স্পিন অফ দ্য ব্ল্যাক হোল মাইক্রোকোয়াসার এক্সটিই জে১৫৫০-৫৬৪ ভায়া দ্য কন্টিনুয়াম-ফিটিং অ্যান্ড ফে-লাইন মেথডস"। মান্থলি নোটিশেস অফ দ্য রয়্যাল অ্যাস্ট্রোনমিক্যাল সোসাইটি। ৪১৬ (২): ৯৪১–৫৮। arXiv:1010.1013 । এসটুসিআইডি 53399981। ডিওআই:10.1111/j.1365-2966.2011.19089.x। বিবকোড:2011MNRAS.416..941S। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পেপে, এফ.; মেয়র, এম.; কুইলোজ, ডি.; বেনজ, ডব্লিউ.; বোনফিলস, এক্স.; বাউশি, এফ.; লো কার্টো, জি.; লোভিস, সি.; মেগেভ্যান্ড, ডি. (২০০৪)। "দ্য হার্পস সার্চ ফর সাউদার্ন এক্সট্রা-সোলার প্ল্যানেটস ওয়ান. এইচডি ৩৩০০৭৫ বি: এ নিউ 'হট জুপিটার'"। অ্যাস্ট্রোনমি অ্যান্ড অ্যাস্ট্রোফিজিক্স। ৪২৩ (১): ৩৮৫–৮৯। arXiv:astro-ph/0405252 । এসটুসিআইডি 59157984। ডিওআই:10.1051/0004-6361:20040389। বিবকোড:2004A&A...423..385P। উদ্ধৃতি টেমপ্লেট ইংরেজি প্যারামিটার ব্যবহার করেছে (link) নেফ, ডোমিনিক; মেয়র, মিশেল; লো কার্টো, গ্যাসপারে; বাউশি, ফ্রান্সিস; লোভিস, ক্রিস্টোফ; মৌটৌ, ক্লেয়ার; বেনজ, উইলি; পেপে, ফ্রান্সেসকো; কুইলোজ, ডিডিয়ার; সান্টোস, নুনো সি.; সেগ্রানসান, ডেমিয়েন; উড্রি, স্টিফেনি; বোনফিলস, জেভিয়ার; ডেলফোস, জেভিয়ার; ফোরভেইল, থিয়েরি; হেবরার্ড, গিলাম; মর্ডাসিনি, ক্রিস্টোফ; পেরিয়ার, ক্রিস্টিয়ান; বোইস, ইসাবেলে; সোসনোওস্কা, ডানুটা (২০১০)। "দ্য হার্পস সার্চ ফর সাউদার্ন এক্সট্রাসোলার প্ল্যানেটস টোয়েন্টিথ্রি. ৮ প্ল্যানেটারি কমপ্যানিয়নস টু লো-অ্যাক্টিভিটি সোলার-টাইপ স্টারস"। অ্যাস্ট্রোনমি অ্যান্ড অ্যাস্ট্রোফিজিক্স। ৫২৩: এ১৫। arXiv:1008.4600 । এসটুসিআইডি 118845989। ডিওআই:10.1051/0004-6361/200913616। বিবকোড:2010A&A...523A..15N। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মিননিতি, দান্তে; বাটলার, আর. পল; লোপেজ-মোরালেস, মার্সিডিজ; শেক্টম্যান, স্টিফেন এ.; অ্যাডামস, ফ্রেড সি.; অ্যারিয়াগাডা, পামেলা; বস, অ্যালান পি.; চেম্বারস, জন ই. (২০০৯)। "লো-মাস কোম্পানিজ ফর ফাইভ সোলার-টাইপ স্টারস ফ্রম দ্য ম্যাগেলান প্ল্যানেট সার্চ প্রোগ্রাম"। দি অ্যাস্ট্রোফিজিক্যাল জার্নাল। ৬৯৩ (২): ১৪২৪–৩০। arXiv:0810.5348 । এসটুসিআইডি 119224845। ডিওআই:10.1088/0004-637X/693/2/1424। বিবকোড:2009ApJ...693.1424M। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মেয়র, এম.; উড্রি, এস.; নেফ, ডি.; পেপে, এফ.; কুইলোজ, ডি.; সান্টোস, এন. সি.; বার্নেট, এম. (২০০৪)। "দ্য কোরালি সার্ভে ফর সাউদার্ন এক্সট্রা-সোলার প্ল্যানেটস টুয়েলভ। অরবিটাল সলিউশনস ফর ১৬ এক্সট্রা-সোলার প্ল্যানেটস ডিসকভার্ড উইথ কোরালি"। অ্যাস্ট্রোনমি অ্যান্ড অ্যাস্ট্রোফিজিক্স। ৪১৫ (১): ৩৯১–৪০২। arXiv:astro-ph/0310316 । এসটুসিআইডি 5233877। ডিওআই:10.1051/0004-6361:20034250। বিবকোড:2004A&A...415..391M। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মবারলি, মার্টিন (২০০৯)। দ্য কল্ডওয়েল অবজেক্টস অ্যান্ড হাও টু অবজার্ভ দেম। নিউ ইয়র্ক, নিউ ইয়র্ক: স্প্রিংগার। পৃষ্ঠা ১৮৬–৯৭। আইএসবিএন 978-1-4419-0325-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বাকিশ, মাইকেল ই. (২০১০)। ১০০১ সেলেস্টিয়াল ওয়ান্ডারস টু সি বিফোর ইউ ডাই: দ্য বেস্ট স্কাই অবজেক্টস ফর স্টার গেজারস। প্যাট্রিক মুর’স প্র্যাকটিক্যাল অ্যাস্ট্রোনমি সিরিজ। নিউ ইয়র্ক, নিউ ইয়র্ক: স্প্রিংগার। পৃষ্ঠা ১৯০–৯১। আইএসবিএন 978-1-4419-1777-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পিসকুনোভ, এ. ই.; শিলবাক, ই.; খারচেনকো, এন. ভি.; রোজার, এস.; শোলজ, আর.-ডি. (জানুয়ারি ১, ২০০৮)। "টাইডাল রেডি অ্যান্ড মাসেস অফ ওপেন ক্লাস্টারস"। অ্যাস্ট্রোনমি অ্যান্ড অ্যাস্ট্রোফিজিক্স। ৪৭৭ (১): ১৬৫–১৭২। ডিওআই:10.1051/0004-6361:20078525 । বিবকোড:2008A&A...477..165P। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মাজায়েস, ডি.; স্টার্চ, এল.; মোনি বিডিন, সি.; সোটো, এম.; গিরেন, ডব্লিউ.; কোহেন, আর.; মাউরো, এফ.; গেইজলার, ডি.; বোনাট্টো, সি.; বরিসোভা, জে.; মিননিতি, ডি.; টার্নার, ডি.; লেন, ডি.; মাডোর, বি.; কারারো, জি.; বার্ডনিকোভ, এল. (আগস্ট ২০১৩)। "অ্যাংকরস ফর দ্য কসমিক ডিসটেন্স স্কেল: দ্য সেফেইড কিউজেড নর্মি ইন দি ওপেন ক্লাস্টার এনজিসি ৬০৬৭"। অ্যাস্ট্রোফিজিক্স অ্যান্ড স্পেস সায়েন্স। ৩৪৭ (১): ৬১–৭০। arXiv:1305.3914 । এসটুসিআইডি 119207107। ডিওআই:10.1007/s10509-013-1495-1। বিবকোড:2013Ap&SS.347...61M। উদ্ধৃতি টেমপ্লেট ইংরেজি প্যারামিটার ব্যবহার করেছে (link) জোনস, ডি.; মিশেল, ডি. এল.; লয়েড, এম.; পোলাকো, ডি.; ও'ব্রায়ান, টি. জে.; মিবার্ন, জে.; ভেটেট, এন. এম. এইচ. (২০১২)। "দ্য মর্ফোলজি অ্যান্ড কিনেমেটিকস অফ দ্য ফাইন রিং নেব্যুলা, প্ল্যানেটারি নেব্যুলা এসপি ১, অ্যান্ড দ্য শেপিং ইনফ্লুয়েন্স অফ ইটস বায়োনারি সেন্ট্রাল স্টার"। মান্থলি নোটিশেস অফ দ্য রয়্যাল অ্যাস্ট্রোনমিক্যাল সোসাইটি। ৪২০ (৩): ২২৭১–৭৯। arXiv:1111.2860 । এসটুসিআইডি 119164201। ডিওআই:10.1111/j.1365-2966.2011.20192.x। বিবকোড:2012MNRAS.420.2271J। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মন্টেইরো, হেকটর; শোয়ার্জ, হিউগো ই.; গ্রুয়েনওয়াল্ড, রুথ; গুয়েন্থনার, ক্যাথারিন; হিথকোট, স্টিভ আর. (২০০৫)। "থ্রি-ডাইমেনশনাল ফোটোনাইজেশন স্ট্রাকচার অ্যান্ড ডিসটেন্সেস অফ প্ল্যানেটারি নেব্যুলা. টু. মেনজেল ১"। দি অ্যাস্ট্রোফিজিক্যাল জার্নাল। ৬২০ (১): ৩২১–২৯। arXiv:astro-ph/0410496 । এসটুসিআইডি 119442827। ডিওআই:10.1086/426809। বিবকোড:2005ApJ...620..321M। উদ্ধৃতি টেমপ্লেট ইংরেজি প্যারামিটার ব্যবহার করেছে (link) স্যান্টান্ডার-গার্সিয়া, এম.; কোরাডি, আর. এল. এম.; বালিক, বি.; মামপাসো, এ. (২০০৪)। "মেনজেল ৩: ডিসেক্টিং দি অ্যান্ট"। অ্যাস্ট্রোনমি অ্যান্ড অ্যাস্ট্রোফিজিক্স। ৪২৬ (১): ১৮৫–৯৪। arXiv:astro-ph/0406551 । এসটুসিআইডি 2203000। ডিওআই:10.1051/0004-6361:20041147। বিবকোড:2004A&A...426..185S। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইলকিনস, জেমি; ডুন, রবার্ট (২০০৬)। ৩০০ অ্যাস্ট্রোনমিক্যাল অবজেক্টস: আ ভিজুয়াল রেফারেন্স টু দ্য ইউনিভার্স। ফায়ারফ্লাই বুকস। আইএসবিএন 978-1-55407-175-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) লুনসফোর্ড, রবার্ট। "মিটিওর অ্যাক্টিভিটি আউটলুক ফর মার্চ ২১-২৭, ২০১৫"। American Meteor Society। ২৮ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্স সংক্রান্ত মিডিয়া রয়েছে: নর্মা (তারামণ্ডল) (বিষয়শ্রেণী) ওয়াগম্যান, মর্টন (২০০৩)। লস্ট স্টারস: লস্ট, মিসিং অ্যান্ড ট্রাবলসাম স্টারস ফ্রম দ্য ক্যাটালগস অফ জোহানেস বেয়ার, নিকোলাস লুই ডে লাকাইলে, জন ফ্ল্যামস্টিড, অ্যান্ড সান্ড্রি আদার্স। ব্ল্যাকসবার্গ, ভার্জিনিয়া: দ্য ম্যাকডোনাল্ড অ্যান্ড উডওয়ার্ড পাবলিশিং কোম্পানি। আইএসবিএন 978-0-939923-78-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দ্য ক্লিকেবল নর্মা প্রবেশদ্বার:  জ্যোতির্বিজ্ঞান